Erkki Yrjänäinen

Erkki Abraham Yrjänäinen (26. tammikuuta 1921 Oulujoki – 27. maaliskuuta 2004 Oulu) oli suomalainen rakennusmestari, rakennusalan yrittäjä ja yritysjohtaja, joka sai teollisuusneuvoksen arvonimen.

Yrjänäisen vanhemmat olivat maanviljelijä Johan Aadolf Yrjänäinen ja Fanni Maria Kovala ja puoliso vuodesta 1940 Ellen Elisabet Lindahl. Yrjänäinen kävi ammattikoulun ja Oulun teknillisen koulun, josta hän valmistui rakennusmestariksi vuonna 1945, osallistuttuaan talvisotaan, jatkosotaan ja Lapin sotaan. 

Yrjänäinen oli ensin 1946–1950 Oulun läänin talousseuran asutustoimiston palveluksessa, sitten 1951–1954 vanhempi ja työmaamestari tie- ja vesirakennushallituksen palveluksessa, rakennusmestari 1954–1955 Sulo V. Palmas -yhtiössä ja vielä lyhyen aikaa Oulun kaupungin tarkastava rakennusmestari. Yrjänäinen perusti oman rakennusalan yrityksen vuonna 1956. Se oli lähinnä asuintalojen rakentaja Oulun seudulla, mutta toteutti myös joitakin liike- ja julkisia rakennuksia. Rakennusliike E. Yrjänäinen oli seudullisesti myös aluerakentamisen edelläkävijöitä, muun muassa Koskelan Simpsinkankaalla ja Tuirassa.  Erkki Yrjänäinen oli Oulun kaupunginvaltuuston jäsen 1969–1980 ja hänellä oli myös useita oman alansa luottamustehtäviä. Teollisuusneuvoksen arvonimen Yrjänäinen sai vuonna 1973.

Lähteet

Suomalaiset rakennusmestarit
Suomalaiset yrittäjät
Suomalaiset yritysjohtajat
Suomalaiset virkamiehet
Oulun kaupunginvaltuutetut
Vuonna 1921 syntyneet
Vuonna 2004 kuolleet